ai4bharat/Pralekha huggingface dataset:
وزارتِ تعلیم
اختراعات صرف تحقیق کے ذریعہ ہی ممکن ہیں : پرکاش جاوڈیکر
نئی دلّی ، 07 جنوری ؍فروغ انسانی وسائل کے مرکزی وزیرجناب پرکاش جاوڈیکر نے کہا ہے کہ ملک میں مختلف شعبوں کے کام میں تحقیقات کے ذریعہ ہی اختراعات و ایجادات کا راستہ ہموار کیا جا سکتا ہے ۔ وزیر موصوف لولی پروفیشنل یونیورسٹی ، جالندھر میں 106 ویں انڈین سائنس کانگریس کے آٹھویں خواتین سائنس کانگریس کے الوداعی اجلاس سے خطاب کر رہے تھے ۔ انہوں نے کہا کہ یہ تحقیق ہی ہے ، جس کی بدولت ملکوں کو ہر قسم کی مشکلات سے نجات حاصل کرنے میں مدد ملتی ہے اور اسی لئے مرکزی حکومت کی جانب سے اسے اعلیٰ ترین ترجیحات میں شامل کیا گیا ہے اور اسے فروغ دیا جا رہا ہے ۔
جناب پرکاش جاوڈیکر نے کہا کہ مرکزی حکومت نے تحقیقات کو قوت بخشنے اور اسے فروغ دینے کے لئے ایک پروگرام تیار کیا ہے ۔ انہوں نے 106 ویں انڈین سائنس کانگریس کے افتتاحی اجلاس میں وزیر اعظم جناب نریندر مودی کے ’’ جے انوسندھان ‘‘ کے نعرے کا ذکر کرتے ہوئے کہا کہ ’’ یہ مرکز کے تحقیقات اور اختراعات کے تئیں عہد بستگی کا مظہر ہے ۔ ‘‘ این ڈی اے حکومت نے رواں سال میں اختراعات کے لئے 200 کروڑ روپئے کا فنڈمختص کیا ہے اور ملک بھر میں اختراعاتی ہب قائم کرنے کے لئے ایک ہزار کالج قائم کئے جا رہے ہیں ۔ انہوں نے مزید کہا کہ یونیورسٹیوں اور دیگر تعلیمی اداروں سے اپنی سطح پر اختراعاتی کلب قائم کرنے کے لئے کہا گیا ہے ۔
جناب پرکاش جاوڈیکر ملک کو در پیش مسائل کا تذکرہ کرتے ہوئے خواتین سے آگے آنے اور سماجی و اقتصادی مسائل کو حل کرنے کے لئے سائنسی دھارے میں شمولیت کے لئے زور دیا ۔ انہوں نے کہا کہ مرکزی حکومت نے ہائر ایجوکیشن فائننسنگ ایجنسی  کے تحت ایک فنڈ قائم کیا ہے جو کہ ریسرچ لیباریٹریوں کو امداد فراہم کرے گا ۔ رواں سال وزارت اس مقصد کے لئے 33 ہزار کروڑ روپئے صرف کر رہی ہے ، جبکہ سماجی سائنسی تحقیقات کی حوصلہ افزائی کے لئے 250 کروڑ روپئے مقرر کئے گئے ہیں ۔ انہوں نے کہا کہ حکومت کا ایک اہم پروجیکٹ اسپارک نامی لانچ کیا گیا تھا جس کا مقصد طلباء کو بیرون ملک جانے کے بجائے اندرون ملک رہ کر اپنے مطلوبہ تحقیقاتی پروجیکٹوں پر کام کرنے کی حوصلہ افزائی کرنا ہے ۔ اس سلسلے میں وزارت کا منصوبہ تحقیق و اختراعات کے کام کے لئے ہر طالب علم ، اساتذہ اور صنعت کاروں کو ایک لاکھ روپئے ماہانہ کا وظیفہ مہیا کرانا ہے ۔ حکومت کی اس پہل قدمی سے نہ صرف ذہین افراد کی نقل وطن رکے گی بلکہ اس سے ذہن سازی بھی ہو سکے گی ۔
جناب پرکاش جاوڈیکر نے کہا کہ کوئی بھی ملک تب تک ترقی نہیں کر سکتا ، جب تک کہ سائنسی لیباریٹریاں اور تحقیقاتی کام میں استحکام نہ آئے ۔ حکومت نے اس جذبے کے ساتھ ملک کے مختلف آئی آئی ٹی اداروں میں چھ ریسرچ پارک قائم کئے ہیں ۔ جہاں طلباء اور اساتذہ اپنا تحقیقاتی کام کر رہے ہیں ۔ انہوں نے کہا کہ سائنس پڑھانے اور سیکھنے کے شعبے میں ترقی کے اچھے مواقع موجود ہیں اور یہ سائنس ہی ہے جو بھارت کو عالمی قائد بنا سکتی ہے ۔
۔ ۔ ۔ ۔ ۔ ۔
(U . 133
م ۔ ر ۔ ر۔
کابینہ
کابینہ نے آیوش کی وزارت کے تحت ماتحت دفتر کے طور پر فارماکوپیا کمیشن فار انڈین میڈیسن اینڈ ہومیوپیتھی  کے قیام کو منظوری دی
نئی دہلی، 3/مئی 2020 ۔ وزیر اعظم جناب نریندر مودی کی صدارت میں مرکزی کابینہ نے آیوش کی وزارت کے تحت ماتحت دفتر کے طور پر انڈین میڈیسن اور ہومیوپیتھی کے لئے فارماکوپیا کمیشن  کے ازسرنو قیام کو منظوری دے دی ہے۔ اس میں غازی آباد میں 1975 سے قائم دو مرکزی لیب – فارما کوپیا لیباریٹری فار انڈین میڈیسن  اور ہومیوپیتھک فارماکوپیا لیباریٹری  کو ضم کردیا گیا ہے۔
فی الحال 2010 سے قائم آیوش کی وزارت کے تحت انڈین میڈیسن اور ہومیوپیتھی کے لئے فارماکوپیا کمیشن ، ایک خودمختار ادارہ ہے۔ انضمام کا مقصد تینوں اداروں کی بنیادی ڈھانچہ سے متعلق سہولتوں، تکنیکی افرادی قوت اور مالی وسائل کا زیادہ سے زیادہ فائدہ اٹھانا ہے، تاکہ آیوروید، سدھا، یونانی اور ہومیوپیتھی دواؤں کے نتائج کی معیار کاری میں اضافہ کیا جاسکے، تاکہ مؤثر ریگولیشن اور معیاری کنٹرول کی سمت میں بڑھا جاسکے۔
اس انضمام سے آیوش دواؤں کے معیار کے مرکوز اور جامع فروغ اور فارماکوپیا اور فارمولریز کی اشاعت کی سہولت حاصل ہوگی۔ اس کا مقصد ڈرگز اینڈ کاسمیٹکس رولز 1945 میں ضروری ترمیمات اور التزامات کرکے پی سی آئی ایم اینڈ ایچ کے انضمام شدہ ڈھانچے اور اس کے لیب کو قانونی درجہ دینا ہے۔ اس سلسلے میں ڈائریکٹر جنرل ہیلتھ سروسیز، ڈرگز کنٹرولر جنرل اور آیوروید، سدھا اور یونانی ڈرگز ٹیکنیکل ایڈوائزری بورڈ  کے ساتھ صلاح و مشورہ کیا جاچکا ہے، جو کہ ڈرگز اینڈ کاسمیٹکس ایکٹ 1940 کے تحت ایک قانونی ادارہ ہے، جو اے ایس ایل ٹی ڈرگز کے کنٹرول سے متعلق معاملات میں مرکزی اور ریاستی حکومتوں کو صلاح دیتا ہے۔ وزارت خزانہ کے محکمہ اخراجات نے ضم کئے گئے اداروں کے عہدے اور ہیرارکی ڈھانچے کو پھر سے تیار کرنے سے اتفاق کرلیا ہے۔
پی ایل آئی ایم اور ایچ پی ایل، پی سی آئی ایم اینڈ ایچ کا ایک ماتحت دفتر ہونے کے سبب آیوش کی وزارت کے تحت ایک خودمختار ادارہ ہے، جس کا پی سی آئی ایم اینڈ ایچ کے قیام کے لئے ایک مشترکہ التزامی کنٹرول کے ساتھ وزارت کے ماتحت دفتر کے طور پر انضمام ہونا ہے۔
انضمام کے بعد پی سی آئی ایم اینڈ ایچ کے پاس وزارت کے تحت خاطرخواہ انتظامی ڈھانچہ ہوگا، جس سے فارماکوپیا سے متعلق کام کی صلاحیت اور نتائج میں اضافہ اور آیوروید، سدھا، یونانی اور ہومیوپیتھی دواؤں کے فارماکوپیل معیارات کے باہمی مفادات کو حاصل کرنے کی کوشش کی جائے گی، جسے دواؤں کے معیار کاری کے دہراؤ اور اوورلیپنگ روکی جاسکے گی اور وسائل کا مؤثر طریقے سے زیادہ سے زیادہ استعمال ہوسکے گا۔
ریلوے کی وزارت
ہندوستانی ریلوے سات اپریل 2023 کو دہلی صفدرجنگ سے بھارت گورو ڈیلکس اے سی ٹورسٹ ٹرین ”شری رامائن یاترا“ شروع کرے گی
”شری رامائن یاترا“ کا انتہائی مطلوب ٹرین ٹور 17 راتوں/18 دن کے سفری پروگرام پر روانہ ہوگا جس میں ایودھیا، نندی گرام، سیتامڑھی، جنک پور، بکسر، وارانسی، پریاگ راج، چترکوٹ، ناسک، ہمپی، رامیشورم، بھدرچلم، ناگپور جیسے اہم مقامات کا احاطہ کیا جائے گا
اے سی I اور اے سی II کلاس کے ساتھ جدید ترین ڈیلکس اے سی ٹورسٹ ٹرین میں کل 156 سیاحوں کی گنجائش ہو گی
سیاح اس ٹورسٹ ٹرین میں دہلی، غازی آباد، علی گڑھ، ٹنڈلا، اٹاوہ، کانپور اور لکھنؤ ریلوے اسٹیشن پر بھی سوار ہو سکتے ہیں
ہندوستانی ریلوے نے حکومت ہند کے ”دیکھو اپنا دیش“ اور ”ایک بھارت شریسٹھ بھارت“ وژن کو فروغ دینے کے لیے بھارت گورو ٹورسٹ ٹرینیں چلانے کی پہل کی ہے
اب تک 26 بھارت گورو ٹرینیں چلائی جا چکی ہیں
ہندوستانی ریلوے نے مذہبی سفر کی سیاحت کو فروغ دینے کے لیے بھارت گورو ڈیلکس اے سی ٹورسٹ ٹرین کے ذریعے ”شری رامائن یاترا“ چلانے کا فیصلہ کیا ہے۔ یہ دورہ 7 اپریل 2023 کو دہلی صفدرجنگ ریلوے اسٹیشن سے شروع ہوگا اور بھگوان شری رام کی زندگی سے وابستہ نمایاں مقامات کا احاطہ کرے گا۔ مجوزہ ٹرین کا دورہ بھارت گورو ڈیلکس اے سی ٹورسٹ ٹرین میں چلایا جائے گا جس میں جدید سہولیات موجود ہیں۔ اب تک 26 بھارت گورو ٹرینیں چلائی جا چکی ہیں۔
جدید طرز کی اے سی ٹورسٹ ٹرین میں دو عمدہ ڈائننگ ریستوراں، ایک جدید کچن، کوچز میں شاور کیوبیکلز، سینسر پر مبنی واش روم فنکشنز، فٹ مساج سمیت حیرت انگیز خصوصیات ہیں۔ مکمل طور پر ایئر کنڈیشنڈ ٹرین دو طرح کی رہائش فراہم کرتی ہے یعنی اے سی 1 اور اے سی 2۔ ٹرین میں سی سی ٹی وی کیمروں اور ہر کوچ کے لیے سیکورٹی گارڈز کی حفاظتی خصوصیات میں اضافہ کیا گیا ہے۔
یہ دورہ 18 دنوں میں مکمل ہوگا۔ اس ٹرین کا پہلا پڑاؤ ایودھیا ہو گا جہاں سیاح شری رام جنم بھومی مندر، ہنومان مندر اور سریو آرتی جائیں گے۔ بھارت مندرات نندیگرام اس کے بعد کی منزل ہوگی۔ اس کے بعد کی منزل بہار میں سیتامڑھی ہوگی جہاں سے سیاح سیتا جی کی جائے پیدائش اور جنک پور  میں رام جانکی مندر جائیں گے جس کا سڑک کے ذریعے احاطہ کیا جائے گا۔ سیتامڑھی کے بعد، ٹرین بکسر کے لیے روانہ ہوتی ہے جہاں سیاحت کے لیے رام ریکھاگھاٹ، رامیشورناتھ مندر شامل ہوں گے اور اس کے بعد گنگا میں ڈبکی لگائی جائے گی۔ اگلی منزل وارانسی ہے جہاں سیاح کاشی وشوناتھ مندر اور راہداری، تلسی مندر اور سنکٹ موچن ہنومان جائیں گے۔ مندروں کے مکمل ہونے پر مسافروں کو پریاگ راج، شرنگور پور اور چترکوٹ سڑک کے ذریعہ لے جایا جائے گا۔ وارانسی، پریاگ راج اور چترکوٹ میں رات کا قیام فراہم کیا جائے گا۔
اس کے علاوہ، ٹرین کا اگلا پڑاؤ ناسک ہوگا جہاں ترمبکیشور مندر اور پنچوٹی کا دورہ کیا جائے گا۔ ناسک کے بعد اگلی منزل قدیم کرش کندھا شہر ہمپی ہوگی۔ یہاں شری ہنومان کی جائے پیدائش کے مندر اور دیگر ورثے اور مذہبی مقامات کا احاطہ کیا جائے گا۔ اس ٹرین کے دورے کی اگلی منزل رامیشورم ہوگی۔ رامناتھ سوامی مندر اور دھنوسکوڈی اس دورے کا ایک حصہ ہیں۔ اگلا قیام بھدراچلم میں ہے جہاں سیتا رام مندر دورے کا حصہ ہوں گے۔ آخری اسٹاپ ناگپور ہے اس سے پہلے کہ ٹرین واپسی کے سفر پر شروع ہو۔ رامٹیک قلعہ اور مندر، جہاں خیال کیا جاتا ہے کہ بھگوان رام جلاوطنی کے دوران آرام کرنے کے لیے رک گئے تھے، ناگپور کا سیاحتی مقام ہے۔ ٹرین اپنے سفر کے 18ویں دن واپس دہلی لوٹتی ہے۔ اس پورے دورے میں مہمان تقریباً 7500 کلومیٹر کا سفر کریں گے۔
مزید تفصیلات کے لیے آئی آر سی ٹی کی ویب سائٹ: https://www.irctctourism.com ملاحظہ کی جا سکتی ہے اور بکنگ ویب پورٹل پر پہلے آئیں پہلے پائیں کی بنیاد پر آن لائن دستیاب ہے۔
وزارت دفاع
مینٹی ننس کمان کے کمانڈروں کی کانفرنس
نئی دہلی، 13 اگست2021:ائیر چیف مارشل آر کے ایس بھدوریہ ، پی وی ایس ایم، اے وی ایس ایم ،وی ایم ، اے بی سی ، فضائیہ کے عملے کے سربراہ  نے 11 اور 12 اگست 2021 کو وایو سینا ناگر ، ناگپور میں ‘ مینٹی ننس کمان کے کمانڈروں کی کانفرنس میں شرکت کی ۔فضائیہ کےسربرا ہ کے وہاں پہنچنے پر ائیر مارشل ششی کر چودھری ، اے وی ایس ایم ، وی ایس ایم ،اے ڈی سی ،اے او سی ان - سی ایم سی نےخیر مقدم کیا۔
اس دوروزہ تقریب میں ایم سی کے تحت آنے والے بیس ریپئر ڈپو ، سازوساما ن کا ڈپو اور دیگر اسٹیشنو ں / یونٹوں کے کمانڈروں نے شرکت کی ، جنہوں نے جاری پروجیکٹوں پر نظرثانی کی اور آنے والے برسوں میں ایم سی کے اہداف اور کام کاج کا بھی جائزہ لیا۔
کمانڈروں سے اپنے خطاب میں بھارتی بحریہ کے سربراہ نے بھارتی فضائیہ کے وسیع اور متنوع انونٹری کے صحیح بندوبست میں ایم سی کے کلیدی کردار کا بھی تذکرہ کیا۔ انہوں نے جدید کاری اور مستقبل کےلئے تیار آئی اے ایف کی ضرورتوں کو پورا کرنے کے لئے شروع کئے گئے کمان کے اقدامات کی ستائش کی ۔ سی اےایس نے پیچیدہ حالات میں رکھ رکھاؤ اور آپریٹو نظام کو بہتر بنانے کے لئے صلاحیت سازی کی ضرورت کو اجاگر کیا۔ ساتھ ہی دیسی پرو جیکٹوں کی سرگرم پیرو ی پرزوردیا۔
حالیہ ایوینٹس پر روشنی ڈالتے ہوئے سی اے ایس نے نئے سکیورٹی چیلنجوں سے نمٹنے کے لئے مناسب چوکسی کی اہمیت پر زور دیا۔ انہوں نے آئی اے ایف کے ٹرانس فارمیشن اور ازسرنو ڈھانچہ جاتی کام کاج میں اے آئی اور آٹو میشن جیسی جدید ترین ٹکنالوجی اپنانے کے پہلوؤں پر غور کیا تاکہ یہ یقینی بنایا جاسکے کہ آئی اے ایف ہمیشہ لڑائی کے لئے تیار ہے۔
سی اے ایس نے دیسی اور جدید کاری کے منتر کو اپنانے کی کوششوں کے لئے کمانڈروں کو تلقین کی تاکہ یہ یقینی بنایا جاسکے کہ مستقبل میں مربوط آپریشنز کے لئے ایم سی رکھ رکھاؤ اور لوجسٹکس سپورٹ کا سرچشمہ بنا رہے ۔
الیکٹرانکس اور اطلاعات تکنالوجی کی وزارت
مائی گو، کے تعاون سے خواتین و اطفال کی ترقی کی وزارت نے سائنس کے شعبے میں سرگرم خواتین کے تئیں جشن منانے کےلئے آن لائن مہم شروع کی
بین الاقوامی خواتین سائنس کے دن کے موقع پر سائنس اور ٹیکنالوجی میں اہم کردار ادا کرنے والی خواتین اور لڑکیوں پر، الیکٹرانکس اوراطلاعاتی ٹیکنالوجی کی وزارت نے وزارت تعلیم اورمائی گو کے ساتھ مل کر ا س شعبے میں آئی خواتین کے تئیں جشن منانے کےلئے ایک آن لائن مہم شروع کی، جنہوں نے سائنس ، ٹیکنالوجی، انجینئرنگ اور ریاضی یعنی ایس ٹی ای ایم کے شعبے میں اپنے لئے ایک جگہ بنائی ہے اور ایس ٹی ای ایم میں امتیازی مقام حاصل کرنے اور ملک کی تعمیر میں تعاون کرنے کی آرزو رکھنے والی نوجوان لڑکیوں کی حوصلہ افزائی بھی کی ہے۔ یہ مہم ملک بھر کی ہماری ان نوعمر لڑکیوں کی عزت افزائی کرتی ہے، جنہوں نے ریاضی اور سائنس کے مضامین میں اچھی کارکردگی دکھائی ہے اورآنے والے دنوں میں ہمیں وقار بخشنے والے ان سائنس، ٹیکنالوجی، انجینئرنگ اور ریاضی کے ستاروں ؍ ایس ٹی ایم اسٹارس کی حوصلہ افزائی کرتی ہے۔ یہ پہل وزیراعظم جناب نریندر مودی کے اس نظریہ کے عین مطابق ہے کہ ’’ اسکولی بچوں میں فکراوراختراع کی طاقت کا بیج بونے سے ہماری پوری اختراعی عمارت کی بنیاد وسیع ہوتی ہے۔‘‘
22دسمبر 2015 کو اقوام متحدہ کی جنرل اسمبلی کی قرارداد کے ذریعے سائنس کے شعبے میں خواتین اور لڑکیوں کا بین الاقوامی دن 11 فروری کو مقرر کیا گیا ہے۔ یہ دن سائنس اور ٹیکنالوجی میں خواتین اور لڑکیوں کےاہم رول کو تسلیم کرتا ہے۔اس دن کامقصدخواتین اور لڑکیوں کےلئے سائنس میں شراکت داری کی غرض سے بھرپوراوریکساں رسائی کو بڑھاواد ینا ہے۔
صنفی مساوات کے تعلق بیداری پیدا کرنے میں وزیراعظم جناب نریندر مودی ہمیشہ ہی پیش پیش رہے ہیں۔ انہوں نے ماضی میں خواتین کو بااختیار بنانے سے کہیں اوپر اٹھ کر ’ خواتین کی قیاد ت میں ترقی ‘ کی حمایت کی ہے۔ ؎
جب بھی صحیح موقع اور پلیٹ فارم فراہم کیا جاتا ہے، خواتین نے ہمیشہ سماج کے معیار کو بلند کرنےاور ہمارے خوابوں کے ہندوستان کی تعمیر کےلئے کچھ بڑاکرنے میں اپنے جوش اور صبرو تحمل کا مظاہرہ کیا ہے۔ انہوں نے ہمیشہ اپنےدیئے گئے شعبوں میں نمایاں کارکردگی پیش کر کےاپنی صلاحیت ثابت کی ہے۔ پدم شری ڈاکٹر کے جانکی امّل، آنندی بائی جوشی، ڈاکٹر سسامہ پنی گرہی ہوں یا ہماری کئی دیگر خواتین سائنس داں ہوں، جو اپنےسائنسی پروجیکٹوں یا مشن کو خوش اسلوبی سے سنبھال رہی ہیں۔ خواتین نے ہمیشہ ہمارے ملک کو وقار بخشا ہے۔
سائنس ، ٹیکنالوجی، انجینئرنگ اور ریاضی کے شعبے میں نوجوان لڑکیوں کو اور زیادہ آگے بڑھانے اور حوصلہ افزائی کے لئے حکومت ان شعبوں میں خواتین کا فیصد بڑھانے کی سمت میں مسلسل کام کر رہی ہے، جس میں نوجوان لڑکیوں کو اسکول کے بعد سے ہی اعلیٰ تعلیم کے لئے سائنس، ٹیکنالوجی، انجینئرنگ اور میتھ یعنی اسٹیم مضامین کو منتخب کرنےکے لئے حوصلہ افزائی کرنے پر توجہ مرکوز کی جا رہی ہے۔ اس طرح لڑکیوں اور خواتین کو کیا کرنا چاہئے، اس موضوع پر روایتی تصورات کو ترک کیا گیا ہے۔
مہم کے تحت شہری ایک انفرادی کارڈ کے توسط سے اپنی ریاست ؍ ضلعے کے سائنس، ٹیکنالوجی، انجینئرنگ ، ریاضی کے مضامین کے نوجوان ستاروں، ایس ٹی ای ایم ؍ اسٹار کو مبارکباد ے سکتے ہیں اور انہیں ان مضامین کو آگے بڑھانے کےلئےحوصلہ افزائی کرسکتے ہیں، جو کسی بھی ملک کی ترقی کےلئے اہم ہیں۔700 سے زائد ایسے سائنس ، ٹیکنالوجی، انجینئرنگ اور ریاضی کے مضامین کے ستاروں کامائی گو پر ذکر کیاگیا ہے۔
https://mygov.in/stem-star
پر جائیں اور سوشل میڈیا پر #WomenInScienceکے توسط سے انفرادی کارڈ مشترک کر کےہمارے مستقبل کے سپراسٹار کی تعریف کریں۔
وزیراعظم کا دفتر
وزیر اعظم نے آندھرا پردیش کے ایسٹ گوداوری میں کشتی کے پلٹ جانے کی وجہ سے ہونے والے جانی نقصان پر اظہار تعزیت کیا
نئی دہلی،15ستمبر / وزیراعظم جناب نریندر مودی نے آندھرا پردیش کے ایسٹ گوداوری میں ایک کشتی کے پلٹ جانے کی وجہ سے ہونے والے جانی نقصان پر اظہار تعزیت کیا ہے۔
وزیر اعظم نے کہا ‘‘مجھے آندھرا پردیش کے ایسٹ گوداوری میں ایک کشتی کے پلٹ جانے پر بہت دکھ ہوا ہے۔ میں غمزدہ کنبوں کے غم میں شریک ہوں۔ فی الحال جائے حادثہ پر بچاؤ کی کارروائی جاری ہے۔ ’’
۔۔۔۔۔۔۔۔۔۔۔۔۔۔۔۔
(م ن ۔ ا گ۔ م ت ح(
U-4165
(Visitor Counter : 90
زراعت اور کاشتکاروں کی فلاح و بہبود کی وزارت
ایف پی اوز کے لئے اسکیم
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں یہ جانکاری فراہم کی ہے۔
زراعت اور متعلقہ شعبوں کا مجموعی قدر و قیمت میں اضافے پر موجود قیمتوں کے لحاظ سے حصہ ، 2019-20 میں 33.94 لاکھ کروڑ روپے سے بڑھ کر 2020-21 میں 36.16 لاکھ کروڑ روپے تک پہنچ گیا ہے۔ یہ 18.4 فیصد سے 20.2 فیصدتک کا اضافہ ہے۔  ۔
2020-21 کے لئے تیسرے پیشگی تخمینہ کے مطابق ملک میں کُل غذائی اجناس کی پیداوار ریکارڈ مقدار میں 305.44 ملین ٹن ہونے کا تخمینہ لگایا گیا ہے۔جوکہ سال 2019-20 کے دوران غذائی اناج کی پیداوار کے مقابلے 7.94 ملین ٹن زیادہ ہے۔ اسی طرح سال 2020-21 میں باغبانی سے متعلق کُل پیداوار کے ریکارڈ مقدار میں 331.05 ملین ٹن ہونے کا تخمینہ لگایا گیا ہے ۔یہ مقدار سال 2019-20 میں کُل حصولیابی کے مقابلے لگ بھگ 10.6 ملین ٹن زیادہ ہے۔
حکومت ہند نے سال 2020 میں دس ہزار کسانوں کی پیداوار سے متعلق تنظیموں  کی تشکیل اور فروغ کے مقصد سے سینٹرل سیکٹر اسکیم کا آغاز کیا ہے اس اسکیم کے تحت مجموعی بجٹی تخمینہ 6865 کروڑ روپے کے بقدر کا ہے۔اس اسکیم کے تحت،ہر نئے قائم شدہ ایف پی او کے لئے پانچ سال کی مدت تک سرپرستی کے تحت مدد فراہم کرنے کا التزام ہے ۔ جبکہ اسکیم کے تحت ہر ایف پی او کو 18 لاکھ روپے کے بقدر مالی امداد بھی فراہم کی جائے گی۔ یہ امداد تین سال کے لئے بندوبست سے متعلق لاگت کے لئے اور ایف پی او کے ہر رکن کسان کو دو ہزار روپے تک کی گرانٹ کے تحت دی جائے گی۔اس کے لئے ہر ایف پی او کے لئے 15 لاکھ روپے تک کی حد مقرر کی گئی ہے جبکہ ایف پی اوز کو ادارہ جاتی قرض تک رسائی کی فراہمی کو یقینی بنانے کی خاطر ، قرض فراہم کرنے والے اہل اداروں سے ہر ایف پی او کو دو کروڑ روپے تک کے پروجیکٹ قرض کی ضمانت کی سہولت فراہم کی گئی ہے۔
بنکوں اور مالی اداروں سے قرض تک رسائی کو یقینی بنانے کے مقصد سے ، 1500 کروڑ روپے تک کا ایک مخصوص فنڈ،قرض کی ضمانت سے متعلق فنڈ  کے طور پر قائم کیا جائے گا۔ 1500 کروڑ روپے میں سے ، ایک ہزار کروڑ روپے زرعی اور دیہی ترقی سے متعلق قومی بینک کے ذیعہ قائم اور برقرار رکھے جائیں گے اور بینک کے ذریعہ ہی ان کا بندوبست بھی کیا جائے گا اور باقی 500 کروڑ روپے کا نظم نیشنل کو آپریٹو ڈیولپمینٹ کارپوریشن  کرےگی۔
وزیراعظم کا دفتر
وزیر اعظم نے مہاراشٹر کے دھولے میں حادثے کی وجہ سے ہونے والے جانی نقصان پر افسوس کا اظہار کیا
پی ایم این آر ایف کی طرف سے معاوضے کی رقم کا اعلان
وزیر اعظم جناب نریندر مودی نے مہاراشٹر کے دھولے میں ایک حادثے کے نتیجے میں ہونے والے جانی نقصان پر افسوس کا اظہار کیا ہے۔ وزیر اعظم نےپردھان منتری قومی راحت فنڈ سے ہر مرنے والے کے لواحقین کو 2 لاکھ روپے اور زخمیوں کے لیے 50 ہزار روپے کے معاوضے کااعلان کیا۔
وزیر اعظم کے دفتر نے ٹویٹ کیا؛
’’دھولے، مہاراشٹر میں ہونے والا حادثہ افسوسناک ہے۔ سوگوار خاندانوں سے تعزیت۔ زخمیوں کے لئے جلد صحت یابی کی دعا۔ پردھان منتری قومی راحت فنڈ کی طرف سے ہر مرنے والے کے لواحقین کو 2 لاکھ روپے دیئے جائیں گے۔ زخمی ہونے والے ہر فرد کو50 ہزار روپے دیے جائیں گے۔ PM @narendramodi‘‘
وزارت اطلاعات ونشریات
اکیڈمی ایوارڈ کی دعویدار فلم ’برتھ ڈے بوائے‘ کی آئی ایف ایف آئی 53 میں اسکریننگ کی گئی
’ہماری فلم زندگی کا جشن ہے‘ – آرٹورو مونٹے نیگرو، فلم ’برتھ ڈے بوائے‘ کے ہدایت کار
موم بتیاں، کیک، روشنی اور دوست… اپنی سالگرہ پر کوئی بھلا اور کیا مانگ سکتا ہے؟ جمی نے اپنی 45ویں سالگرہ اپنے دوستوں کے ساتھ بیچ ہاؤس میں منائی۔ سب کچھ الٹا ہو جاتا ہے جب وہ قبول کرتا ہے کہ کیک کاٹنے کے بعد وہ خود کو مارنے کا منصوبہ بنا رہا ہے۔
’برتھ ڈے بوائے ‘  آرٹورو مونٹے نیگرو کی ہدایت کاری میں بنی ہوئی ایک پنامین تھریلر فلم ہے۔ 53ویں ہندوستانی بین الاقوامی فلم فیسٹیول، گوا کے دوران منعقد ’ٹیبل ٹاک‘ میں اپنی فلم کے بارے میں بات کرتے ہوئے آرٹورو مونٹے نیگرو نے دنیا میں خودکشی کی اعلی شرح کے بارے میں بات کی۔ آرٹورو نے وہاں موجود ناظرین کو بتایا کہ ’’برتھ ڈے بوائے ایک ایسی فلم ہے جو دوستی کے بارے میں بات کرتی ہے۔ اہمیت صرف دور حاضر کی ہے اور مستقبل کے بارے میں فکر کرنے کی کوئی بات نہیں ہے۔‘‘
’ٹیبل ٹاک‘ میں فلم کے اسکرپٹ رائٹر اور فلم ساز اینڈری جے بیری اینٹوس بھی موجود تھے۔ انہوں نے بتایا، ’’فلم کی تھیم کے بارے میں خیال وبائی مرض کے وقت پیدا ہوا۔ ہم بڑے پیمانے پر موت کے بارے میں بات کر رہے تھے۔‘‘ فلم ایمیو ٹروفک لیٹرل اسکلیروسس  بیماری کے بارے میں ہے، جس کا ہیرو شکار ہو جاتا ہے۔ فلم کے ہدایت کار نے کہا، ’’فلم اے ایل ایس کے بارے میں بھی ایک بات چیت ہے جسے پہلے کسی نے نہیں چھوا تھا۔‘‘ بیماری کے بارے میں بات کرتے ہوئے انہوں نے کہا کہ ’’اپنی باتیں کہنے کے قابل نہیں ہونا بہت ہی گھٹن بھرا اور مایوس کن ہوتا ہے۔‘‘
یہ فلم اس سال اکیڈمی ایوارڈ کی بھی دعویدار ہے۔ آرٹورو مونٹے نیگرو نے کہا کہ ’’اپنے ملک کی نمائندگی کرنا بہت اچھی بات ہے۔ آپ کو لگتا ہے کہ آپ جھنڈا لے جا رہے ہیں۔‘‘ فلم ’برتھ ڈے بوائے‘ زندگی کا ایک جشن ہے۔ ہدایت کار نے مزید کہا کہ ’’ہماری فلم بہت ہی ذاتی ہے۔ یہ پیدائش اور موت جیسی چیزوں کے بارے میں بات کرتی ہے۔ یہ زندگی کے سائیکل کو دکھاتی ہے۔‘‘
نوجوانوں کے امور اور کھیل کود کی وزارت
مشن اولمپک سیل نے میرا بائی چانو کی بیرون ملک تربیت اور باز آباد کاری کی منظوری دے دی، کھیل کود کے وزیر نے کہا کہ اولمپک ایتھلیٹوں کو بہترین سہولتیں فراہم کی جائیں گی
نئی دہلی،28؍ستمبر، مشن اولمپک سیل  کی آج ایک آن لائن میٹنگ میں شوٹنگ، بیڈ منٹن، باکسنگ، پارا اسپورٹ، ویٹ لفٹنگ اور ہاکی کے ایتھیلٹس کے لئے زائد ڈیڑھ کروڑ روپے کی مالی تجاویز پر غور کیا۔ یہ کھلاڑی ٹارگیٹ اولمپک پوڈیم اسکیم کا حصہ ہیں۔ اس کمیٹی نے ویٹ لیفٹر میرا بائی چانو کی تقریبا 40 لاکھ روپے کی اُس تجویز کو منظور کرلیا جس کے تحت انہیں امریکہ کے کینساس میں دو مہینے تربیت دی جائے گی۔ ان کے ساتھ ان کے کوچ اور فیزیو تھراپسٹ بھی ہوں گے۔ انہیں ایک پرانی چوٹ سے ابھرنا بھی ہے، اس کے اخراجات بھی اس میں شامل ہیں۔ اس فیصلے سے متعلق اظہار خیال کرتے ہوئے نوجوانوں کے امور اور کھیل کود کے مرکزی وزیر جناب کرن رجیجو نے کہا کہ ہماری مکمل توجہ اپنے اولمپک کے رخ پر تیاریاں کرنے والے ایتھیلٹوں کو بہترین سہولتیں فراہم کرنے پر ہے۔ کمیٹی کے ماہرین نے یہ محسوس کیا کہ میرا بائی کو امریکہ میں تربیت کے ساتھ ساتھ بحال ہونے کی بہتر سہولت ملے گی۔ اس لئے ان کے کوچ اور فیزیو تھراپسٹ بھی ان کے ساتھ شامل سفر ہیں۔ انہوں نے کہا کہ مجھے یقین ہے کہ اس سفر سے انہیں اولمپک کی تیاری میں مدد ملے گی۔
دیگر فیصلے حسب ذیل ہیں:
شوٹنگ:
کمیٹی نے شوٹروں کی یہ تجویز منظور کرلی کہ انہیں گولیاں اور دیگر سازو سامان حاصل کرنے کی اجازت دی جائے تاکہ کورونا وائرس کی عالمی وبا کے پیش نظر وہ اپنے رہائشی احاطے کی رینج میں تربیت حاصل کرسکیں۔ کمیٹی نے انجم مودگل اور معراج احمد خان کی تجاویز بھی منظور کرلیں، جن کا تعلق ان کے آلات اور تربیتی ضرورتوں سے ہے۔
باکسنگ:
کمیٹی نے وکاس کرشن اور ان کے ذاتی کوچ روم سمس جونیئر کی امریکہ میں تین ماہ کے تربیتی پروگرام کی توسیع کردی۔ جس کا اطلاق 7 ستمبر سے ہوگا۔
بیڈمنٹن:
کمیٹی نے تین کھلاڑیوں کدامبی سری کانت، سائنا نہوال اور لکشیہ سین کی ڈینش اوپن سپر 750 میں شرکت کو منظور دے دی ہے۔ مزید بر آں کمیٹی نے ڈنمارک میں سین کی تربیت اور سار لور لکس اوپن میں شرکت کی بھی منظوری دے دی۔
پارا اسپورٹ:
کمیٹی نے شرد کمار کے کوچ یووین نیکیتن کی کوچنگ فیس کی منظوری دے دی، جو ٹوکیو پارا اولمپک تک ایک سال کے لئے ہوگی۔
ہاکی:
کمیٹی نے مردوں کی ہندوستانی ہاکی ٹیم کی یہ تجویز منظور کرلی کہ غیر ملکی فیزیو تھراپسٹ کی روانگی کے بعد ابتدائی طور پر تین مہینے کے لئے فیزیو تھراپسٹ آر وی کنن کو تقرری دی جائے۔
کمیٹی نے ان اقدا مات پر بھی غور کیا جن کے تحت ایس اے آئی مراکز میں زیر تربیت تمام ایتھلیٹوں کو کووڈ – 19 سے محفوظ رکھنے کی کوشش کی جائے گی۔ کمیٹی کے میڈیکل ماہرین نے اس ضرورت کی تکمیل پر دوبارہ زور دیا کہ ماہرین ، ایس اے آئی اور ریاستی ایس او پی کی طرف سے قرنطینہ کا جو عمل وضع کیا ہے، اس کی سختی سے پابندی کی جائے تا کہ لاشعوری طور پر بھی کسی میں وائرس منتقل نہ ہو۔
۔۔۔۔۔۔۔۔۔۔۔۔۔۔۔۔۔۔

U-5937
(Visitor Counter : 101
وزارتِ تعلیم
طالبات کے ڈراپ آؤٹ کی شرح کو کم کرنے کے اقدامات
سمگر شکشا کے تحت لڑکیوں کے ڈراپ آؤٹ کو کم کرنے کے لئے مختلف اقدامات کئے گئے ہیں جن میں اسکولوں تک لڑکیوں کی رسائی کو آسان بنانے کے لئے پڑوس میں اسکول کھولنا، آٹھویں جماعت تک کی لڑکیوں کو مفت یونیفارم اور نصابی کتابیں فراہم کرنا، دور دراز/پہاڑی علاقوں میں اضافی اساتذہ اور رہائشی کوارٹروں کی فراہمی،
خواتین اساتذہ سمیت اضافی اساتذہ کی تقرری، پہلی جماعت سے بارہویں جماعت تک سی ڈبلیو ایس این لڑکیوں کو وظیفہ دینا، لڑکیوں کے لے علیحدہ بیت الخلا کا انتطام کرنا، لڑکیوں کی شرکت کو فروغ دینے کے لئے اساتذہ کی حساسیت کے پروگرام کرنا، صنفی حساس تدریسی مواد بشمول نصابی کتب وغیرہ کا انتطام شامل ہیں۔ علاوہ ازیں اسکولی تعلیم کی تمام سطحوں پر صنفی فرق کو کم کرنے کے لئے، کستوربا گاندھی بالیکا ودیالیوں  جو کہ درج فہرست ذات و قبائل اور او بی سی کے علاوہ اقلیت اور غریبی کی سطح سے نیچے  جیسے پسماندہ گروہوں سے تعلق رکھنے والی لڑکیوں کے لئے کلاس ششم سے ہفتم تک کے رہائشی اسکول ہیں تعلیمی اعتبار سے پسماندہ بلاکس میں منظور شدہ ہیں۔ مزید برآں کیندریہ ودیالیوں میں لڑکیوں کو پہلی سے بارہویں جماعت تک ٹیوشن فیس کی ادائیگی سے مستثنیٰ قرار دیا گیا ہے اور ششم سے ہفتم تک کی ان لڑکیوں کے لئے تعلیم مفت ہے جو اپنے والدین کی اکلوتی اولاد ہوتی ہیں۔
یونیفائیڈ ڈسٹرکٹ انفارمیشن سسٹم فار ایجوکیشن پلس  پر دستیاب اعداد و شمار کے مطابق، پچھلے تین برسوں میں سالانہ ڈراپ آوٹ کی اوسط شرح درج ذیل ہے:
|
|
سطح
|
|
2019-20
|
|
2020-21
|
|
2021-22
|
|
لڑکے
|
|
لڑکیاں
|
|
لڑکے
|
|
لڑکیاں
|
|
لڑکے
|
|
لڑکیاں
|
|
ابتدائی
|
|
1.9
|
|
1.9
|
|
1.2
|
|
1.4
|
|
2.0
|
|
2.0
|
|
ثانوی
|
|
17.0
|
|
15.1
|
|
14.3
|
|
13.7
|
|
13.0
|
|
12.2

اس اعداد و شمار سے پتہ چلتا ہے کہ لڑکیوں اور لڑکوں کے ڈراپ آؤٹ کی شرح کا موازنہ کیا جا سکتا ہے اور لڑکیوں میں لڑکوں کے مقابلے میں اسکول چھوڑنے کی شرح زیادہ نہیں ہے۔
یہ اطلاع وزیر مملکت برائے تعلیم محترمہ انّا پورنا دیوی نے آج لوک سبھا میں ایک تحریری جواب میں دی۔
زراعت اور کاشتکاروں کی فلاح و بہبود کی وزارت
حکومت اور کسان تنظیموں کے درمیان نئی دہلی کے وگیان میں 10ویں دور کی میٹنگ ہوئی
22جنوری 2021ء کو اگلے دور کی بات چیت ہوگی
مرکزی وزیر زراعت جناب نریندر سنگھ تومر ، مرکزی وزیر برائے ریلوے، کامرس و صنعت اور صارفین امور ، غذا اور عوامی نظام تقسیم جناب پیوش گوئل اور وزیر مملکت برائے کامرس و صنعت جناب سوم پرکاش نے 20 جنوری 2021ء کو وگیان بھون، نئی دہلی میں منعقد 10ویں میٹنگ میں کسان یونینوں کے نمائندوں سے اگلے دور کی بات چیت کی۔سب سے پہلے جناب تومر نے شری گروگوبند سنگھ جی کے 354ویں پرکاش پرو پر کسان یونینوں کو مبارکباد پیش کی اور احتجاج کو پُر امن رکھنے کےلئے ان کا شکریہ ادا کیا۔
جناب تومر نے کہا کہ کسان یونین کے سامنے حکومت نے زرعی قوانین کو ایک سے ڈیڑھ سال کی مدت کےلئے ملتوی رکھنے کی تجویز پیش کی ہے۔ اس دوران کسانوں کی تحریک سے متعلق تمام امور پر کسان یونینوں کے نمائندوں اور حکومت کے درمیان بات چیت ہوسکتی ہے، تاکہ ان کا کوئی مناسب حل نکالا جاسکے۔بات چیت کے دوران کسان یونین کے نمائندوں نے کہا کہ وہ حکومت کی تجویز پر تفصیل سےغور وخوض کریں گے اور 22 جنوری 2021ء کو بات چیت کے لئے دوبارہ آئیں گے۔
وزیر زراعت نے ایک بار پھر کہا کہ ان زرعی قوانین سے زراعتی سیکٹر اور کسانون کی زندگی میں انقلابی تبدیلی آنے جارہی ہے۔ حکومت کسانون کے مفادات کے تحفظ کے لئے عہد بند ہے اور کسانوں سے ان کی زمین کوئی نہیں چھین سکتا۔وزیر موصوف نے یہ اپیل بھی کی کہ معنی خیز بات چیت کے لئے قوانین کی ہر دفعہ پر بات چیت کی جانی چاہئے اور قانون کی منسوخی کے علاوہ کسان یونین کے نمائندے دوسرے متبادل پیش کرسکتے ہیں۔ حکومت کھلے ذہن اور دوستانہ ماحول میں بات چیت کے عمل کو جاری رکھنے کےلئے پُر عزم ہے۔